**Csáth Géza**

*„Valami olyat kellene írni, amelyhez hasonló se létezett.*”

A kvíz beküldési határideje **2019.02.28.**

1. Mi volt az író eredeti neve?
	1. Brenner József
	2. Brenner Géza
	3. egyik sem
2. Ki volt az unokatestvére?
	1. Jász Dezső
	2. Kosztolányi Dezső
	3. mindkettő
3. Csáth első írása 1903-ban jelent meg. Melyik lapnál?
	1. Dunántúli Napló
	2. Szabadkai Hírlap
	3. Bácskai Hírlap
4. \_\_\_\_\_\_\_\_\_\_\_\_\_\_\_\_\_\_\_készült, érettségi után a pesti Zeneakadémiára jelentkezett, de elutasították, ekkor iratkozott be az orvostudományi egyetemre.
	1. Zongoraművésznek
	2. Fuvolaművésznek
	3. Hegedűművésznek
5. 1908-tól a *Nyugatban* is megjelentek novellái, zenei tárgyú cikkei. Milyen címmel jelent meg első novelláskötete?
	1. A varázsló kertje
	2. Délutáni álom
	3. Muzsikusok
6. Csáth 1910 áprilisában tuberkulózis gyanújával orvoshoz fordult, és mikor megerősítették a diagnózist, kétségbeesésében a/az \_\_\_\_\_\_\_\_\_\_\_\_ menekült. Pusztító szenvedélyétől soha többé nem tudott megszabadulni, hiába próbálkozott többször elvonókúrával.
	1. ópiumhoz
	2. morfiumhoz
	3. heroinhoz
7. 1910-ben Ótátrafüreden fürdőorvosként dolgozott, itt ismerte meg\_\_\_\_\_\_\_\_\_\_\_\_\_, akit 1913-ban feleségül vett.
	1. Jónás Olgát
	2. Szendrei Júliát
	3. Tanner Ilonát
8. Megjelent a hagyományos pszichiátria és pszichoanalízis szempontjait elegyítő elmeorvosi szakkönyve, *Az elmebetegségek psychikus mechanismusa*, amelyet később milyen címen adtak ki?
	1. Az elmebetegek naplója
	2. Egy elmebeteg úr naplója
	3. Egy elmebeteg nő naplója
9. Az I. világháború kitörésekor bevonult, de betegsége miatt szabadságolták. Sikertelen gyógykezelés után Földesen vállalt orvosi állást. Mikor szerelték le?
	1. 1917
	2. 1918
	3. 1919
10. Utolsó írása \_\_\_\_\_\_\_\_\_\_-ban jelent meg az *Esztendőben*, melyet Kosztolányi szerkesztett.
	1. 1917
	2. 1918
	3. 1919
11. Regőcén lett körorvos, de fizikai és mentális állapota gyorsan romlott, \_\_\_\_\_\_\_\_\_\_\_\_tavaszán végleg összeroppant.
	1. 1917
	2. 1918
	3. 1919
12. A bajai kórház elmeosztályáról megszökött, hazagyalogolt Regőcére, lelőtte a feleségét, majd öngyilkosságot kísérelt meg. Ezután ismét Bajára, majd rokonai kérésére Szabadkára vitték. 1919. szeptember 11-én innen is megszökött, Budapestre akart menni, de a szerb demarkációs vonalnál a katonák feltartóztatták. Hogy halt meg végül az író?
	1. öngyilkosságot követett el
	2. megölték
	3. természetes halállal
13. Honnan való az idézet?

„A MÁV azonban lassúbb, mint valaha.”

* 1. Éjszakai esztetizálás
	2. 1000x ölel Józsi
	3. Úr volt rajtam a vágy

13+1. Honnan való az idézet?

„Kellemetlen, hogy a képek sohase alhatnak. Nyitott szemmel bámulnak a szobába ahelyett, hogy fölhasználnák az időt, míg az emberek pihennek és ők is szundíthatnának egyet.”

1. A varázsló halála
2. Mesék, amelyek rosszul végződnek
3. Fej a pohárban

Kérjük, adja meg nevét és elérhetőségét!

Amennyiben én nyerem meg a kvízt, az alábbi érdeklődési körömnek megfelelő könyveknek örülnék:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvíz játék során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.*)